Josef Svatopluk Machar

Josef Svatopluk Machar (* 29. február 1864, Kolín – † 17. marec 1942, Praha) bol český básnik, prozaik, satirik, publicista a politik, spoluautor Manifestu Českej moderny a predstaviteľ kritického realizmu.

 Život 
Vyštudoval gymnázium v Prahe. Potom absolvoval ročnú vojenskú službu. Následne odišiel ako bankový úradník do Viedne. Toto miesto chcel považovať len za dočasné, nakoniec tam však zostal cez 30 rokov až do prvej svetovej vojny. V tejto dobe tiež vznikla najpodstatnejšia časť Macharovho básnického aj publicistického diela, zblížil sa s T. G. Masarykom a stal významným členom Realistickej strany. Už pred 1. svetovou vojnou vystupoval ako nepriateľ prázdneho vlastenectvo. Od roku 1914 pracoval pre T. G. Masaryka vo spoluprácii s odbojovú organizáciú Maffie. Bol pri triumfálnom príjezde T. G. Masaryka do Prahy 21. decembra 1918.PRECLÍK, Vratislav. Masaryk a legie (Masaryk and legions), váz. kniha, 219 str., vydalo nakladatelství Paris Karviná, Žižkova 2379 (734 01 Karvina, Česko) ve spolupráci s Masarykovým demokratickým hnutím (Masaryk Democratic Movement, Prague), 2019, ISBN 978-80-87173-47-3, pp. 4 - 6, 8 - 9, 21 - 22, 87 - 89, 124 - 128,140 - 148,184 - 199

Po roku 1918 sa na želanie Masaryka vrátil do Česko-Slovenska a prijal úrad generálneho inšpektora československej armády. Funkcie sa však roku 1924 vzdal, pretože už v tejto dobe sa prejavovali jeho názorové rozpory s Masarykom. Neskôr boli jeho názory vyložene protimasarykovské a stal sa stúpencom krajnej pravice. V rokoch 1918 – 1919 zasadal v Revolučnom národnom zhromaždení.

Patril medzi slobodomurárov. Bol tiež navrhnutý na Nobelovu cenu za literatúru.

V roku 1998 bola urna s jeho popolom prevezená do Brandýsa nad Labem, kde je uložená na 1. poschodí miestneho gymnázia, pod kamennou pamätnou tabuľou. Gymnázium sa na jeho počesť premenovalo na Gymnázium Josefa Svatopluka Machara.

 Dielo 
Machar vo svojom diele podáva otvorenú kritiku meštianskej spoločnosti. Kritizuje najmä ľahostajnosť, pokrytectvo a prázdne vlastenectvo. Nevyhýbal sa ani kritike cirkvi (pozri Golgatha, 1901) a staval sa proti mladočeskej strane.

Príznačný je jeho realistický, strohý, analytický a provokujúci pohľad na skutočnosť.

Kládol veľký dôraz na významovú stránku poézie. Písal subjektívnu a politickú lyriku a tiež veršovanú epiku. Pre jeho tvorbu je charakteristická tendencia k prózaizácii poézie. Najbližšie mu bola satira a ironické a sarkastické vyjadrenie. Nadväzoval tak na Karla Havlíčka Borovského a Jana Nerudu.

 Poézia 
 Boží bojovníci – satira, Husiti x Táboriti – alegória mladočechov a staročechov, kritika mladočechov, vydávané v časopisoch
 Svědomím věků – obsiahly básnický cyklus, venuje sa historickému vývoju morálky

 Lyrika intímna 
 Zb. Confiteor
 Confiteor I (1887, latinsky Vyznávám se, spoločenská a politická lyrika, deziluzívne stvárnenie svojho milostného príbehu, ústiaceho do banality, sklamanie zo spoločnosti)
 Confiteor II
 Confiteor III
 Zb. Čtyři knihy sonetů – kritika českej spoločnosti, meštianstva, rokovania politikov a falošnej morálky (pretvárka) napr. Sonet o dějinách sonetu
 Letní sonety
 Podzimní sonety
 Zimní sonety
 Jarní sonety

 Lyrika vlastenecká 
 Zb. Tristium Vindobona (latinsky Žalozpěvy z Vídně), politická lyrika inšpirovaná Ovidiovými Tristiami vzniknutými v jeho vyhnanstve. Táto zbierka je nepochybne jedným z vrcholov Macharovho diela. Obracia sa v nej k problematike vlastenectva a národného života, čo urobil v krikľavom rozpore s pátosom ruchovskej a lumírovskej národno politickej poézie i s pátosom dobového umelo pestovaného vlasteneckého nadšenia. Nebojácne totiž poukázal na neutešené postavenie národa v Rakúsko-Uhorsku, na znehybnenie českého politického a národného života a chyby nášho národného života.
 Zb. Tristium Praga – kritika politiky českej vlády (podobnej za Rakúsko-Uhorska)

 Epika 
 Zb. Zde by měly kvést růže (1891 – 1894, veršované poviedky (= drámy), téma postavenie žien v spoločnosti, epická poézia, príbehy žien a ich neutešené postavenie v spoločnosti, žena je bytosť citová, ale pasívna, je odsúdená žiť v nevyrovnanom manželstve a postavení, spoločnosť jej nedopraje rozvoj)
 motto: „být ženou to už znamená trpěti“
 Diela:
 dráma Teta – teta prichádza do Prahy k svojej neteri a hrozne sa teší, ovdovela a vychovala deti, chcela by strašne moc do divadla na hru o láske... a ukazuje, aký bol jej hrozný príbeh
 Otrokyně otroka – žena musí zostať doma, medzitým čo muž si môže ísť oddýchnuť do krčmy
 veršovaný román Magdalena
 hl. postava Lucie – tá sa stará o otca, ktorý sa dá po smrti manželky na pitie. Lucie si musí zaobstarať peniaze a stretáva muža, ktorý sa do nej zamiluje. Odvedie ju k tete, ale nakoniec sa preriekne a musí sa vrátiť do nevestinca.
 obžaloba spoločnosti, že odsudzuje neprávom
 cyklus básní Svědomím věků – história vo veršoch

 Román vo veršoch 
 Magdalena

 Próza 
 Řím
 Kriminál
 V poledne
 Konfese literáta (osobné spomienky)

 Politické knihy 
 Pět roků v kasárnách (1927)
 Oni a já (1927)
 Zapomínaní a zapomenutí (1929)
 Při sklence vína (1929)

Machar je tiež autorom manifestu Česká moderna (1895).

 Referencie 

 Zdroj 

Kategória:Poslanci česko-slovenského Národného zhromaždenia
Kategória:Českí politici
Kategória:Českí básnici
Kategória:Českí politickí spisovatelia
Kategória:Českí novinári
Kategória:Českí slobodomurári
Kategória:Českí skauti
Kategória:Osobnosti z Kolína